લોકો કહે છે આઈ મીન કોંગ્રેસના ઘણા લોકો પણ પાછળના કેટલાક સમયથી કહે જ છે ને કે લોકશાહી ખતરામાં છે. હું સ્વયં આ વાતને બહાલી આપું છું કે હવે લોકશાહી ખરેખર ખતરામાં છે. જ્યારે જ્યારે સરકારમાં વિપક્ષ નબળો અને નિરર્થક બને છે ત્યારે ત્યારે લોકશાહી નિર્વિવાદીત રૂપે ખતરામાં પડે જ છે. પણ, કોઈ એ નથી સમજવા માંગતું કે લોકશાહી ખતરામાં કેમ છે…? લોકશાહી ખતરામાં છે, કારણ કે સરકાર સામે નિષ્પક્ષ મત આપી શકે એટલો સમજદાર કે બુદ્ધિશાળી વિરોધપક્ષ જ હવે લોકસભામાં નથી રહ્યો. જ્યાં જુઓ ત્યાં આ લોકો સમર્થનનો ખીચડો બનાવતા ગયા. અને પરિણામ શુ આવ્યું…? એ જ કે આખા દેશની પાર્ટીઓનો મહા ખીચડો પણ આ અજગર જેવા BJP સામે ચુ કરવા જેટલોય હવે સક્ષમ નથી રહ્યો. કારણ કે માત્ર એક કહેવતમાં જ લખી દઉં કે ‘ચોર ચોરને સહુકારી શીખવે તોય કેમની શીખવે…?’